text: Juletræet bliver dyrt
  26 november 2011 kl. 11.55
  Efterspørgslen på juletræer er større end udbuddet. Det betyder stigende priser.
  Det gælder om at være hurtigt ude, hvis man vil sikre sig et ordentligt juletræ i år.
  Efterspørgslen på de eftertragtede Nordmanns graner er langt større end udbuddet. 
  Eksportørerne kan ikke få træer nok, og det afspejler sig også i priserne. De er steget med ti procent.
  Det betyder, at et pænt træ løber op i knap 180 kroner pr. meter.
  Det lille udbud skyldes, at for en halv snes år siden gik det ikke godt for juletræsbranchen, så der blev ikke sået så mange nye juletræer.
  Det giver mangel på juletræer nu, eftersom det tager omkring 10 år at dyrke et juletræ.
  